title: Решение (ОВППС) 2015/363 на Съвета от 5 март 2015 година относно временното приемане на някои палестинци от държави — членки на Европейския съюз

text:
               6.3.2015

               BG

               Официален вестник на Европейския съюз

               L 62/24

         РЕШЕНИЕ (ОВППС) 2015/363 НА СЪВЕТА
   от 5 март 2015 година
   относно временното приемане на някои палестинци от държави — членки на Европейския съюз
   СЪВЕТЬТ НА ЕВРОПЕЙСКИЯ СЬЮЗ,
   като взе предвид Договора за Европейския съюз, и по-специално член 29 и член 31, параграф 1 от него,
   като има предвид, че:

               (1)

               На 31 януари 2013 г. Съветът прие Решение 2013/71/ОВППС относно временното приемане на някои палестинци от държави — членки на Европейския съюз (1), което предвижда продължаване за нов период от 12 месеца на срока на валидност на техните национални разрешителни за влизане и престой на територията на държавите членки, посочени в Обща позиция 2002/400/ОВППС на Съвета (2).

               (2)

               Въз основа на оценка на прилагането на Обща позиция 2002/400/ОВППС Съветът намира за уместно да удължи срока на валидност на тези разрешителни за нов период от 24 месеца,

         ПРИЕ НАСТОЯЩОТО РЕШЕНИЕ:
   Член 1
   Държавите членки, посочени в член 2 от Обща позиция 2002/400/ОВППС, удължават срока на валидност на националните разрешителни за влизане и престой, предоставени съгласно член 3 от посочената обща позиция, за нов период от 24 месеца, считано от 31 януари 2014 г.
   Член 2
   Съветът прави оценка на прилагането на Обща позиция 2002/400/ОВППС в рамките на шест месеца след приемането на настоящото решение.
   Член 3
   Настоящото решение влиза в сила в деня на приемането му.

      Съставено в Брюксел на 5 март 2015 година.

            За Съвета

            Председател

         D. REIZNIECE-OZOLA

      (1)  Решение 2013/71/ОВППС на Съвета от 31 януари 2013 година относно временното приемане на някои палестинци от държави — членки на Европейския съюз (ОВ L 32, 1.2.2013 г., стр. 19).

      (2)  Обща позиция 2002/400/ОВППС на Съвета от 21 май 2002 година относно временното приемане на някои палестинци от държави-членки на Европейския съюз (ОВ L 138, 28.5.2002 г., стр. 33).


title: Решение 2008/665/ОВППС на Съвета от 9 юни 2008 година относно сключването на споразумение между Европейския съюз и Република Албания относно участието на Република Албания във военната операция на Европейския съюз в Република Чад и в Централноафриканската република (операция EUFOR Tchad/RCA)

text:
               13.8.2008

               BG

               Официален вестник на Европейския съюз

               L 217/18

         РЕШЕНИЕ 2008/665/ОВППС НА СЪВЕТА
   от 9 юни 2008 година
   относно сключването на споразумение между Европейския съюз и Република Албания относно участието на Република Албания във военната операция на Европейския съюз в Република Чад и в Централноафриканската република (операция EUFOR Tchad/RCA)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 24 от него,
   като взе предвид препоръката на председателството,
   като има предвид, че:

               (1)

               На 15 октомври 2007 г. Съветът прие Съвместно действие 2007/677/ОВППС относно военната операция на Европейския съюз в Република Чад и Централноафриканската република (1) (операция EUFOR Tchad/RCA).

               (2)

               Член 10, параграф 3 от посоченото съвместно действие предвижда подробните условия, отнасящи се до участието на трети държави, да бъдат предмет на споразумение в съответствие с член 24 от Договора.

               (3)

               След оправомощаване от Съвета на 13 септември 2004 г., председателството, подпомогнато от генералния секретар на Съвета на Европейския съюз/върховен представител за общата външна политика и политика на сигурност, договори споразумение между Европейския съюз и Република Албания относно участието на Република Албания в операция EUFOR Tchad/RCA, наричано по-долу „Споразумението“.

               (4)

               Споразумението следва да бъде одобрено от името на Европейския съюз,

         РЕШИ:
   Член 1
   Одобрява от името на Европейския съюз споразумението между Европейския съюз и Република Албания относно участието на Република Албания във военната операция на Европейския съюз в Република Чад и Централноафриканската република (EUFOR Tchad/RCA).
   Текстът на споразумението е приложен към настоящото решение.
   Член 2
   Председателят на Съвета е оправомощен да посочи лице/а, упълномощено/и да подпише/ат споразумението, с което да обвърже/ат Европейския съюз.
   Член 3
   Настоящото решение поражда действие в деня на приемането му.
   Член 4
   Настоящото решение се публикува в Официален вестник на Европейския съюз.

      Съставено в Люксембург на 9 юни 2008 година.

            За Съвета

            Председател

         M. COTMAN

      (1)  ОВ L 279, 23.10.2007 г., стр. 21.
    ---documentbreak---

               13.8.2008

               BG

               Официален вестник на Европейския съюз

               L 217/19

         ПРЕВОД
   СПОРАЗУМЕНИЕ
   между Европейския съюз и Република Албания относно участието на Република Албания във военната операция на Европейския съюз в Република Чад и Централноафриканската република (операция EUFOR Tchad/RCA)
   ЕВРОПЕЙСКИЯТ СЪЮЗ (ЕС),
   от една страна, и
   РЕПУБЛИКА АЛБАНИЯ,
   от друга страна,
   наричани по-долу „страните“,
   КАТО ВЗЕХА ПРЕДВИД:
   приемането от Съвета на Европейския съюз на Съвместно действие 2007/677/ОВППС от 15 октомври 2007 г. относно военната операция на Европейския съюз в Република Чад и Централноафриканската република (операция EUFOR Tchad/RCA),
   поканата към Република Албания да участва в операцията, ръководена от Европейския съюз,
   успешното приключване на процеса на сформиране на военните сили и препоръката на командващия операцията на ЕС и на Военния комитет на ЕС да се постигне съгласие относно участието на сили на Република Албания в ръководената от ЕС операция,
   Решение CHAD/1/2008 на Комитета по политика и сигурност от 13 февруари 2008 г. относно приемане приноса на трети страни към военната операция на Европейския съюз в Република Чад и в Централноафриканската република (1),
   Решение CHAD/2/2008 на Комитета по политика и сигурност от 18 март 2008 г. за създаване на Комитет на държавите, участващи във военната операция на Европейския съюз в Република Чад и Централноафриканската република (2),
   СЕ СПОРАЗУМЯХА ЗА СЛЕДНОТО:
   Член 1
   Участие в операцията
   1.   Република Албания се присъединява към Съвместно действие 2007/677/ОВППС от 15 октомври 2007 г. относно военната операция на Европейския съюз в Република Чад и Централноафриканската република (операция EUFOR Tchad/RCA), както и към всяко съвместно действие или решение, с което Съветът на Европейския съюз реши да разшири действието на военната операция на ЕС за управление на кризи, в съответствие с разпоредбите на настоящото споразумение и всички необходими договорености за изпълнение.
   2.   Участието на Република Албания във военната операция на ЕС за управление на кризи не засяга автономността на Европейския съюз за вземане на решения.
   3.   Република Албания гарантира, че нейните сили и персонал, участващи във военната операция на ЕС за управление на кризи, изпълняват своята мисия в съответствие със:

               —

               Съвместно действие 2007/677/ОВППС и евентуалните му последващи изменения,

               —

               оперативния план,

               —

               всички мерки за изпълнение.

         4.   Силите и персоналът от Албания, командировани в операцията, изпълняват своите функции и се ръководят единствено от интереса на военната операция на ЕС за управление на кризи.
   5.   Република Албания информира своевременно командващия операцията на ЕС за всяко изменение на участието ѝ в операцията.
   Член 2
   Статут на силите
   1.   Статутът на силите и персонала, които Република Албания предоставя за военната операция на ЕС за управление на кризи, се урежда с разпоредбите за статута на силите, съгласувани между Европейския съюз и съответните държави, ако има такива.
   2.   Статутът на силите и персонала, предоставени на щаба или на командни състави, разположени извън Република Чад и Централноафриканската република, се урежда чрез договорености между щаба, командните състави и Република Албания.
   3.   Без да се засягат разпоредбите за статута на силите, посочени в параграф 1, Република Албания упражнява юрисдикция над своите сили и персонал, участващи във военната операция на ЕС за управление на кризи.
   4.   Република Албания отговаря за всякакви искове, свързани с участието ѝ във военната операция на ЕС за управление на кризи, предявени от или насочени срещу нейни сили и персонал. Република Албания отговаря за предприемането на всякакви действия, по-специално правни или дисциплинарни, срещу своите сили и персонал в съответствие със своите закони и подзаконови актове.
   5.   Република Албания се ангажира да декларира отказа си от искове срещу която и да е държава, участваща във военната операция на ЕС за управление на кризи, и да направи това при подписването на настоящото споразумение.
   6.   Европейският съюз се ангажира да осигури неговите държави-членки да декларират отказа си от искове, свързани с участието на Република Албания във военната операция на ЕС за управление на кризи, и да направят това при подписването на настоящото споразумение.
   Член 3
   Класифицирана информация
   1.   Република Албания предприема необходимите мерки, за да гарантира защитата на класифицирана информация на ЕС в съответствие с разпоредбите относно сигурността на Съвета на Европейския съюз, както са установени в приложението към Решение 2001/264/ЕО на Съвета от 19 март 2001 г. (3), и в съответствие с допълнителните насоки на компетентните органи, включително на командващия операцията на ЕС.
   2.   Ако Европейският съюз и Република Албания са сключили споразумение относно процедурите за сигурност при обмена на класифицирана информация, разпоредбите на това споразумение се прилагат в рамките на военната операция на ЕС за управление на кризи.
   Член 4
   Командна верига
   1.   Всички сили и персонал, които участват във военната операция на ЕС за управление на кризи, остават изцяло под командването на своите национални власти.
   2.   Националните власти прехвърлят оперативното и тактическо командване и/или контрол над своите сили и персонал на командващия операцията на ЕС. Командващият операцията на ЕС е оправомощен да делегира правомощията си.
   3.   По отношение на текущото управление на операцията Република Албания има същите права и задължения като държавите-членки на ЕС, участващи в нея.
   4.   След консултация с Република Албания командващият операцията на ЕС може във всеки един момент да поиска оттегляне на участието на Република Албания.
   5.   Република Албания назначава висш военен представител (наричан по-долу „ВВП“), който представлява националния ѝ контингент в рамките на военната операция на ЕС за управление на кризи. ВВП провежда консултации с командващия силите на ЕС по всички въпроси, отнасящи се до операцията, и отговаря за ежедневната дисциплина на контингента.
   Член 5
   Финансови аспекти
   1.   Република Албания поема всички разходи, свързани с участието ѝ в операцията, освен ако тези разходи са предмет на общо финансиране, както е предвидено в правните инструменти, посочени в член 1, параграф 1 от настоящото споразумение и в Решение 2007/384/ОВППС на Съвета от 14 май 2007 г. за създаване на механизъм за администриране на финансирането на общите разходи за операциите на Европейския съюз с военни или отбранителни последици (Athena) (4).
   2.   В случай на смърт, телесна повреда, загуба или вреда, причинени на физически или юридически лица от държавата/държавите, в която/които се провежда операцията, Република Албания, при установяване на нейната отговорност, заплаща обезщетения съгласно условията, установени в разпоредбите за статута на силите, ако има такива, както е посочено в член 2, параграф 1 от настоящото споразумение.
   Член 6
   Договорености за изпълнение на споразумението
   Всички технически и административни договорености с оглед на изпълнението на настоящото споразумение се сключват между генералния секретар на Съвета на Европейския съюз/върховен представител за общата външна политика и политика на сигурност и компетентните органи на Република Албания.
   Член 7
   Неспазване
   В случай че една от страните не спази своите задължения, установени в членове 1—6, другата страна има право да прекрати настоящото споразумение с едномесечно предизвестие.
   Член 8
   Уреждане на спорове
   Споровете относно тълкуването или прилагането на настоящото споразумение се уреждат с дипломатически средства между страните.
   Член 9
   Влизане в сила
   1.   Настоящото споразумение влиза в сила на първия ден от първия месец след като страните са се нотифицирали взаимно за приключването на вътрешните процедури, необходими за тази цел.
   2.   Настоящото споразумение се прилага временно от датата на подписването му.
   3.   Настоящото споразумение остава в сила за срока на участие на Република Албания в операцията.

      Съставено в Париж на 13 юли 2008 г. на английски език в четири екземпляра.

            За Европейския съюз

            За Република Албания

      (1)  ОВ L 56, 29.2.2008 г., стp. 64. Решение, изменено с Решение CHAD/3/2008 (ОВ L 144, 4.6.2008 г., стр. 82).

      (2)  ОВ L 107, 17.4.2008 г., стp. 60. Решение, изменено с Решение CHAD/3/2008.

      (3)  ОВ L 101, 11.4.2001 г., стр. 1. Решение, последно изменено с Решение 2007/438/ЕО (ОВ L 164, 26.6.2007 г., стр. 24).

      (4)  ОВ L 152, 13.6.2007 г., стр. 14.
   ДЕКЛАРАЦИИ, ПОСОЧЕНИ В ЧЛЕН 2, ПАРАГРАФИ 5 И 6 ОТ СПОРАЗУМЕНИЕТО
   Декларация на държавите-членки на ЕС:
   „Държавите-членки на ЕС, които прилагат Съвместно действие 2007/677/ОВППС на Съвета от 15 октомври 2007 г. относно военната операция на Европейския съюз в Република Чад и Централноафриканската република (операция EUFOR Tchad/RCA), полагат усилия, доколкото позволяват техните вътрешни правни системи, да се откажат във възможно най-голяма степен от искове срещу Република Албания за телесна повреда, смърт на членове на техния персонал или за вреда или загуба на всякакви активи, притежавани от тях и използвани в рамките на операцията на ЕС за управление на кризи, ако подобна телесна повреда, смърт, вреда или загуба:

               —

               е причинена от персонала на Република Албания при изпълнение на неговите задължения във връзка с операцията на ЕС по управление на кризи, с изключение на случаите на груба небрежност или умишлено неправомерно поведение, или

               —

               произтича от използването на всякакви активи, собственост на Република Албания, при условие че активите са били използвани във връзка с операцията и с изключение на случаите на груба небрежност или умишлено неправомерно поведение на персонала на Република Албания, който участва в операцията на ЕС по управление на кризи, когато използва тези активи.“

         Декларация на Република Албания:
   „Република Албания, която се присъединява към Съвместно действие 2007/677/ОВППС от 15 октомври 2007 г. относно военната операция на Европейския съюз в Република Чад и Централноафриканската република (операция EUFOR Tchad/RCA), полага усилия, доколкото позволява нейната вътрешна правна система, да се откаже във възможно най-голяма степен от искове срещу която и да е друга държава, участваща в операцията за управление на кризи, за телесна повреда, смърт на членове на нейния персонал, вреда или загуба на всякакви активи, притежавани от нея и използвани в рамките на операцията на ЕС за управление на кризи, ако подобна телесна повреда, смърт, вреда или загуба:

               —

               е причинена от персонала при изпълнение на задълженията му във връзка с операцията на ЕС за управление на кризи, с изключение на случаите на груба небрежност или умишлено неправомерно поведение, или

               —

               произтича от използването на всякакви активи, собственост на държавите, участващи в операцията на ЕС по управление на кризи, при условие че активите са били използвани във връзка с операцията, с изключение на случаите на груба небрежност или умишлено неправомерно поведение на персонала на операцията на ЕС за управление на кризи, когато използва тези активи.“


title: Решение 2012/333/ОВППС на Съвета от 25 юни 2012 година за актуализиране на списъка на лицата, групите и образуванията, по отношение на които се прилагат членове 2, 3 и 4 от Обща позиция 2001/931/ОВППС за прилагането на специални мерки за борба с тероризма и за отмяна на Решение 2011/872/ОВППС

text:
               26.6.2012

               BG

               Официален вестник на Европейския съюз

               L 165/72

         РЕШЕНИЕ 2012/333/ОВППС НА СЪВЕТА
   от 25 юни 2012 година
   за актуализиране на списъка на лицата, групите и образуванията, по отношение на които се прилагат членове 2, 3 и 4 от Обща позиция 2001/931/ОВППС за прилагането на специални мерки за борба с тероризма и за отмяна на Решение 2011/872/ОВППС
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 29 от него,
   като има предвид, че:

               (1)

               На 27 декември 2001 г. Съветът прие Обща позиция 2001/931/ОВППС (1).

               (2)

               На 22 декември 2011 г. Съветът прие Решение 2011/872/ОВППС за актуализиране на списъка на лицата, групите и образуванията, по отношение на които се прилагат членове 2, 3 и 4 от Обща позиция 2001/931/ОВППС (2).

               (3)

               В съответствие с член 1, параграф 6 от Обща позиция 2001/931/ОВППС е необходимо да се извърши пълен преглед на списъка на лицата, групите и образуванията, по отношение на които се прилага Решение 2011/872/ОВППС.

               (4)

               В настоящото решение са представени резултатите от извършения от Съвета преглед на лицата, групите и образуванията, по отношение на които се прилагат членове 2, 3 и 4 от Обща позиция 2001/931/ОВППС.

               (5)

               Съветът стигна до заключението, че лицата, групите и образуванията, по отношение на които се прилагат членове 2, 3 и 4 от Обща позиция 2001/931/ОВППС, са участвали в извършването на терористични действия по смисъла на член 1, параграфи 2 и 3 от Обща позиция 2001/931/ОВППС, че във връзка с тях е било взето решение от компетентен орган по смисъла на член 1, параграф 4 от същата обща позиция и че към тях следва да продължат да се прилагат специалните ограничителни мерки, предвидени в нея.

               (6)

               Списъкът на лицата, групите и образуванията, по отношение на които се прилагат членове 2, 3 и 4 от Обща позиция 2001/931/ОВППС, следва съответно да бъде актуализиран и Решение 2011/872/ОВППС следва да бъде отменено,

         ПРИЕ НАСТОЯЩОТО РЕШЕНИЕ:
   Член 1
   Списъкът на лицата, групите и образуванията, по отношение на които се прилагат членове 2, 3 и 4 от Обща позиция 2001/931/ОВППС, се съдържа в приложението към настоящото решение.
   Член 2
   Решение 2011/872/ОВППС се отменя.
   Член 3
   Настоящото решение влиза в сила в деня на публикуването му в Официален вестник на Европейския съюз.

      Съставено в Люксембург на 25 юни 2012 година.

            За Съвета

            Председател

         C. ASHTON

      (1)  ОВ L 344, 28.12.2001 г., стр. 93.

      (2)  ОВ L 343, 23.12.2011 г., стр. 54.

      ПРИЛОЖЕНИЕ

         Списък на лицата, групите и образуванията, посочени в член 1

      1.   Физически лица

                  1.

                  ABDOLLAHI Hamed (известен също като Mustafa Abdullahi), роден на 11.8.1960 г. в Иран. паспорт: D9004878.

                  2.

                  AL-NASSER, Abdelkarim Hussein Mohamed, роден в Al Ihsa (Саудитска Арабия), гражданин на Саудитска Арабия

                  3.

                  AL YACOUB, Ibrahim Salih Mohammed, роден на 16.10.1966 г. в Tarut (Саудитска Арабия), гражданин на Саудитска Арабия

                  4.

                  ARBABSIAR Manssor (известен също като Mansour Arbabsiar), роден на 6 или 15 март 1955 г. в Иран. Ирански и американски гражданин. паспорт: C2002515 (Иран); паспорт: 477845448 (САЩ). Национален идентификационен №: 07442833, срок на валидност: 15.3.2016 г. (Свидетелство за управление на МПС от САЩ).

                  5.

                  BOUYERI, Mohammed (известен също като Abu ZUBAIR, като SOBIAR и като Abu ZOUBAIR), роден на 8.3.1978 г. в Амстердам (Нидерландия), член на „Hofstadgroep“

                  6.

                  FAHAS, Sofiane Yacine, роден на 10.9.1971 г. в гр. Алжир (Алжир), член на „al–Takfir“ и „al–Hijra“

                  7.

                  IZZ-AL-DIN, Hasan (известен също като GARBAYA, Ahmed, като SA-ID и като SALWWAN, Samir), Ливан, роден през 1963 г. в Ливан, гражданин на Ливан

                  8.

                  MOHAMMED, Khalid Shaikh (известен също като ALI, Salem, като BIN KHALID, Fahd Bin Adballah, като HENIN, Ashraf Refaat Nabith, и като WADOOD, Khalid Adbul), роден на 14.4.1965 г. или на 1.3.1964 г. в Пакистан, паспорт № 488555

                  9.

                  SHAHLAI Abdul Reza (известен също като Abdol Reza Shala'i, като Abd-al Reza Shalai, като Abdorreza Shahlai, като Abdolreza Shahla'i, като Abdul-Reza Shahlaee, като Hajj Yusef, като Haji Yusif, като Hajji Yasir, като Hajji Yusif и катоYusuf Abu-al-Karkh), роден приблизително през 1957 г. в Иран. Адреси: (1) Kermanshah, Иран, (2) военна база Mehran, провинция Ilam, Иран.

                  10.

                  SHAKURI Ali Gholam, роден приблизително през 1965 г. в Техеран, Иран

                  11.

                  SOLEIMANI Qasem (известен също като Ghasem Soleymani, като Qasmi Sulayman, като Qasem Soleymani, като Qasem Solaimani, като Qasem Salimani, като Qasem Solemani, като Qasem Sulaimani и като Qasem Sulemani), роден на 11.3.1957 г. в Иран. Ирански гражданин. паспорт: 008827 (ирански, дипломатически), издаден през 1999 г. Титла: генерал-майор.

                  12.

                  WALTERS, Jason Theodore James (известен също като Abdullah и като David), роден на 6.3.1985 г. в Amersfoort (Нидерландия), нидерландски паспорт № NE8146378 – член на „Hofstadgroep“

            2.   Групи и образувания

                  1.

                  „Организация Abu Nidal“ – „ANO“ (известна също като „Революционен съвет на Фатах“, като „Арабски революционни бригади“, като „Черен септември“ и като „Революционна организация на мюсюлманите социалисти“)

                  2.

                  „Бригада на мъчениците на Al-Aqsa“

                  3.

                  Сдружение „Ал-Акса“ (Al-Aqsa e.V.)

                  4.

                  „Аl–Takfir“ и „Аl–Hijra“

                  5.

                  „Babbar Khalsa“

                  6.

                  „Комунистическа партия на Филипините“, включително „Нова народна армия“ – „NPA“, Филипини

                  7.

                  „Gama'a al-Islamiyya“ (известна също като „Al-Gama'a al-Islamiyya“) („Ислямска група“ – „IG“)

                  8.

                  „İslami Büyük Doğu Akıncılar Cephesi“ – „IBDA-C“ („Фронт на великите ислямски източни воини“)

                  9.

                  „Хамас“, включително „Hamas-Izz al-Din al-Qassem“

                  10.

                  „Муджахидини на Хизбула“ – „HM“

                  11.

                  „Hofstadgroep“

                  12.

                  „Фондация за спасение и развитие на Светата земя“

                  13.

                  „Международна федерация на младите сикхи“ – „ISYF“

                  14.

                  „Силата на Калистан Зиндабад“ („Khalistan Zindabad Force“) – „KZF“

                  15.

                  „Кюрдска работническа партия“ – „PKK“, (известна също като „KADEK“ и като „KONGRA-GEL“)

                  16.

                  „Тигри за освобождение на Тамил Илам“ – „LTTE“

                  17.

                  „Ejército de Liberación Nacional“ („Национална армия за освобождение“)

                  18.

                  „Палестински ислямски джихад“ – „PIJ“

                  19.

                  „Народен фронт за освобождение на Палестина“ – „PFLP“

                  20.

                  „Народен фронт за освобождение на Палестина – главно командване“ (известен също като „PFLP – General Command“)

                  21.

                  „Fuerzas armadas revolucionarias de Colombia“ – „FARC“ („Революционни въоръжени сили на Колумбия“)

                  22.

                  „Devrimci Halk Kurtuluș Partisi-Cephesi“ – „DHKP/C“ (известна също като „Devrimci Sol“ („Революционна левица“) и като „Dev Sol“) („Революционна армия/фронт/партия за народно освобождение“)

                  23.

                  „Sendero Luminoso“ – „SL“ („Сияйната пътека“)

                  24.

                  „Stichting Al Aqsa“ (известна също като „Stichting Al Aqsa Nederland“ и като „Al Aqsa Nederland“)

                  25.

                  „Teyrbazen Azadiya Kurdistan“ – „TAK“ (известна също като „Соколи за свободата на Кюрдистан“ и като „Ястреби за свободата на Кюрдистан“)


title: Решение на Съвета oт 9 юни 2006 година за сключване на Споразумението между Европейската общност и Украйна относно някои аспекти на въздухоплавателните услуги

text:
Важна правна забележка

|

32006D0530

Официален вестник n° L 211 , 01/08/2006 стр. 0039 - 0039

		20060609Решение на Съветаoт 9 юни 2006 годиназа сключване на Споразумението между Европейската общност и Украйна относно някои аспекти на въздухоплавателните услуги(2006/530/EО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 80, параграф 2, във връзка с член 300, параграф 2, първа алинея, първо изречение и член 300, параграф 3, първата алинея от него,като взе предвид предложението на Комисията,като взе предвид становището на Европейския парламент [1],като има предвид, че:(1) Със своето решение от 5 юни 2003 г. Съветът упълномощи Комисията да започне преговори с трети страни за замяна на някои разпоредби в съществуващите двустранни споразумения с отделно споразумение на Общността.(2) Комисията е договорила, от името на Общността, споразумение с Украйна относно някои аспекти на въздухоплавателните услуги в съответствие с механизмите и директивите в приложението към упоменатото решение на Съвета.(3) Споразумението е подписано от името на Общността на 1 декември 2005 г. с възможност за сключване на по-късна дата, в съответствие с решението на Съвета от 28 ноември 2005 г.(4) Споразумението следва да бъде одобрено,РЕШИ:Член 11. Споразумението между Европейската общност и Украйна относно някои аспекти на въздухоплавателните услуги се одобрява от името на Общността.2. Текстът на споразумението е приложен към настоящото решение [2].Член 2Оправомощава председателя на Съвета да посочи лице/а, оправомощено/и да извърши/извършат нотифицикацията в съответствие с член 9, параграф 1 от споразумението.Съставено в Люксембург на 9 юни 2006 година.За СъветаПредседателH. Gorbach[1] Становище от 14 март 2006 г. (все още непубликувано в Официален вестник).[2] ОВ L 211, 1.8.2006 г., стр. 24.--------------------------------------------------


title: Решение 2011/133/ОВППС на Съвета от 21 февруари 2011 година за подписване и сключване на Споразумение между Европейския съюз и Черна гора за създаване на рамка за участието на Черна гора в операциите на Европейския съюз за управление на кризи

text:
               2.3.2011

               BG

               Официален вестник на Европейския съюз

               L 57/1

         РЕШЕНИЕ 2011/133/ОВППС НА СЪВЕТА
   от 21 февруари 2011 година
   за подписване и сключване на Споразумение между Европейския съюз и Черна гора за създаване на рамка за участието на Черна гора в операциите на Европейския съюз за управление на кризи
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 37 от него, и Договора за функционирането на Европейския съюз, и по-специално член 218, параграфи 5 и 6 от него,
   като взе предвид предложението на върховния представител на Съюза по въпросите на външните работи и политиката на сигурност (ВП),
   като има предвид, че:

               (1)

               Условията за участие на трети държави в операции на Европейския съюз за управление на кризи следва да бъдат установени в споразумение за създаване на рамка за подобно евентуално бъдещо участие, а не да се определят поотделно за всяка конкретна операция.

               (2)

               След като на 26 април 2010 г. бе прието решение на Съвета за разрешаване на започването на преговори, ВП договори Споразумение между Европейския съюз и Черна гора за създаване на рамка за участието на Черна гора в операциите на Европейския съюз за управление на кризи (наричано по-нататък „споразумението“).

               (3)

               Споразумението следва да бъде одобрено,

         ПРИЕ НАСТОЯЩОТО РЕШЕНИЕ:
   Член 1
   Споразумението между Европейския съюз и Черна гора за установяване на рамка за участието на Черна гора в операциите на Европейския съюз за управление на кризи (наричано по-нататък „споразумението“) се одобрява от името на Съюза.
   Текстът на споразумението е приложен към настоящото решение.
   Член 2
   Председателят на Съвета се оправомощава да посочи лицето(ата), упълномощено(и) да подпише(ат) споразумението, така че да бъде обвързан Съюзът.
   Член 3
   Споразумението се прилага временно от датата на подписването му до приключване на процедурите по сключването му (1).
   Член 4
   Председателят на Съвета извършва от името на Съюза нотификацията, предвидена в член 16, параграф 1 от споразумението.
   Член 5
   Настоящото решение влиза в сила в деня на приемането му.

      Съставено в Брюксел на 21 февруари 2011 година.

            За Съвета

            Председател

         C. ASHTON

      (1)  Датата на подписване на споразумението ще бъде публикувана в Официален вестник на Европейския съюз от генералния секретариат на Съвета.

      ПРЕВОД
      СПОРАЗУМЕНИЕ
      между Европейския съюз и Черна гора за създаване на рамка за участието на Черна гора в операциите на Европейския съюз за управление на кризи
      ЕВРОПЕЙСКИЯТ СЪЮЗ
      от една страна, и
      ЧЕРНА ГОРА,
      от друга страна,
      наричани по-долу „страните“,
      като имат предвид, че:
      Европейският съюз (ЕС) може да взема решения за предприемане на действия в областта на управлението на кризи.
      ЕС решава дали трети държави да бъдат поканени да участват в операции на ЕС за управление на кризи.
      Условията за участие на Черна гора в операции на ЕС за управление на кризи следва да бъдат установени в споразумение за създаване на рамка за подобно евентуално бъдещо участие, а не да се определят поотделно за всяка конкретна операция.
      Подобно споразумение не следва да засяга автономността на ЕС за вземане на решения и не следва да е пречка за това решенията на Черна гора да участва в операции на ЕС за управление на кризи да бъдат вземани поотделно за всеки конкретен случай.
      Подобно споразумение следва да урежда единствено бъдещи операции на ЕС за управление на кризи и не следва да засяга съществуващи споразумения, уреждащи участието на Черна гора във вече започнали операции на ЕС за управление на кризи,
      СЕ СПОРАЗУМЯХА ЗА СЛЕДНОТО:
      РАЗДЕЛ I

         ОБЩИ РАЗПОРЕДБИ

      Член 1
      Решения относно участието
      1.   След решението на Европейския съюз (ЕС) да покани Черна гора да участва в дадена операция на ЕС за управление на кризи и след като Черна гора вземе решение да участва, Черна гора предоставя на ЕС информация за предлаганото от нея участие.
      2.   ЕС прави оценка на участието на Черна гора, като се консултира с Черна гора.
      3.   Във възможно най-кратки срокове ЕС предоставя на Черна гора първоначална оценка за вероятния размер на участието ѝ в общите разходи по операцията, за да съдейства на Черна гора да изготви предложението си.
      4.   ЕС съобщава с писмо на Черна гора за резултатите от тази оценка с цел да се осигури участието на Черна гора в съответствие с разпоредбите на настоящото споразумение.
      Член 2
      Рамка
      1.   Черна гора се асоциира към решението на Съвета, с което Съветът на Европейския съюз решава, че ЕС ще проведе операцията за управление на кризи, и към всяко друго решение, с което Съветът на Европейския съюз решава да удължи срока на операцията на ЕС за управление на кризи, в съответствие с разпоредбите на настоящото споразумение и необходимите договорености за изпълнението му.
      2.   Участието на Черна гора в дадена операция на ЕС за управление на кризи не засяга автономността на ЕС за вземане на решения.
      Член 3
      Статус на персонала и на въоръжените сили
      1.   Статусът на персонала, който Черна гора командирова за участие в гражданска операция на ЕС за управление на кризи, и/или на въоръжените сили, които Черна гора предоставя за военна операция на ЕС за управление на кризи, се урежда със споразумението относно статуса на мисията/въоръжените сили между ЕС и държавата(ите), в която(ито) се провежда операцията, ако е сключено такова.
      2.   Статусът на персонала, предоставен на щаба или командните състави, разположени извън държавата(ите), в която(ито) се провежда операцията на ЕС за управление на кризи, се урежда с договорености между съответните щаб и командни състави и Черна гора.
      3.   Без да се засяга споразумението относно статуса на мисията/въоръжените сили по параграф 1, Черна гора упражнява юрисдикция над своя персонал, участващ в операцията на ЕС за управление на кризи.
      4.   Задължение на Черна гора е да отговаря на претенциите във връзка с участието в операция на ЕС за управление на кризи от страна на членове на нейния персонал или отнасящи се до тях. Черна гора отговаря за предприемането на необходимите мерки, по-специално от правно или дисциплинарно естество, срещу членовете на своя персонал в съответствие с нейните законови и подзаконови разпоредби. Образец на такава декларация е приложен към настоящото споразумение.
      5.   Страните се договарят да се откажат от всякакви евентуални взаимни претенции, различни от претенциите, свързани с договорите, във връзка с вреда, щета или разрушаване на активи, които страните притежават или използват, или с увреждане или смърт на членове на техния персонал, настъпили при изпълнение на служебните им задължения във връзка с тяхната дейност по настоящото споразумение, освен в случаите на груба небрежност или умишлено поведение.
      6.   Черна гора се задължава да направи декларация във връзка с отказа си от претенции срещу държавите — участнички в операция на ЕС за управление на кризи, в която Черна гора участва, като това ще стане при подписването на настоящото споразумение.
      7.   ЕС се задължава неговите държави-членки да направят декларация във връзка с отказа си от претенции, свързани с бъдещо участие на Черна гора в дадена операция на ЕС за управление на кризи, като това ще стане при подписването на настоящото споразумение.
      Член 4
      Класифицирана информация
      В контекста на операциите на ЕС за управление на кризи се прилага споразумението между ЕС и правителството на Черна гора относно сигурността на класифицираната информация, съставено в Брюксел на 13 септември 2010 г.
      РАЗДЕЛ II

         РАЗПОРЕДБИ ОТНОСНО УЧАСТИЕТО В ГРАЖДАНСКИ ОПЕРАЦИИ ЗА УПРАВЛЕНИЕ НА КРИЗИ

      Член 5
      Персонал, командирован за участие в гражданска операция на ЕС за управление на кризи
      1.   Черна гора следи персоналът ѝ, командирован за участие в гражданска операция на ЕС за управление на кризи, да изпълнява своята мисия в съответствие със:

                  а)

                  решението на Съвета и последващите му изменения съгласно член 2, параграф 1,

                  б)

                  оперативния план,

                  в)

                  мерките за изпълнение.

            2.   Черна гора уведомява своевременно ръководителя на мисия на гражданската операция на ЕС за управление на кризи (наричан по-нататък „ръководител на мисия“), както и върховния представител на Съюза по въпросите на външните работи и политиката на сигурност (наричан по-нататък „ВП“), за всяко изменение в участието ѝ в гражданската операция на ЕС за управление на кризи.
      3.   Персоналът, командирован за участие в гражданска операция на ЕС за управление на кризи, преминава медицински преглед, бива ваксиниран и получава от компетентен орган в Черна гора медицинско свидетелство, удостоверяващо неговата пригодност за служба. Персоналът, командирован за участие в гражданска операция на ЕС за управление на кризи, представя копие от това свидетелство.
      Член 6
      Командна верига
      1.   Персоналът, командирован от Черна гора, изпълнява своите задължения и действа единствено в интерес на гражданската операция на ЕС за управление на кризи.
      2.   Целият персонал остава изцяло под командването на съответните национални органи.
      3.   Националните органи прехвърлят оперативното ръководство на ЕС.
      4.   Ръководителят на мисията поема отговорността за гражданската операция на ЕС за управление на кризи и осигурява нейното командване и контрол на мястото на операциите.
      5.   Ръководителят на мисия ръководи гражданската операция на ЕС за управление на кризи и поема нейното текущо управление.
      6.   Черна гора има същите права и задължения по отношение на текущото управление на операцията като държавите-членки на ЕС, участващи в нея, в съответствие с правните инструменти по член 2, параграф 1.
      7.   Ръководителят на мисията отговаря за контрола върху дисциплината на персонала, участващ в гражданската операция на ЕС за управление на кризи. Когато се налага, съответният национален орган взема дисциплинарни мерки.
      8.   Черна гора посочва лице за контакти към националния контингент (ЛКНК), което да представлява националния ѝ контингент в рамките на операцията. ЛКНК докладва на ръководителя на мисията по въпроси с национално измерение и отговаря за ежедневната дисциплина на контингента.
      9.   Решението за прекратяване на операцията се взема от ЕС след консултации с Черна гора, ако към датата на прекратяване на операцията Черна гора все още участва в гражданската операция на ЕС за управление на кризи.
      Член 7
      Финансови аспекти
      1.   Без да се засяга член 8, Черна гора поема всички разходи, свързани с участието ѝ в операцията, с изключение на текущите разходи, както е заложено в оперативния бюджет на операцията.
      2.   В случай на смърт, увреждане, вреда или щета, причинени на физически или юридически лица от държавата(ите), в която(ито) се провежда операцията, Черна гора, при установяване на отговорността ѝ, изплаща обезщетение съгласно условията, предвидени в приложимото споразумение за статуса на мисията по член 3, параграф 1.
      Член 8
      Участие в оперативния бюджет
      1.   Черна гора участва във финансирането на оперативния бюджет на гражданската операция на ЕС за управление на кризи.
      2.   Финансовото участие на Черна гора в оперативния бюджет се изчислява въз основа на една от следните формули, като се използва тази, с която се получава по-малка сума:

                  а)

                  делът от референтната сума, пропорционално съответстващ на съотношението между БНД на Черна гора и общия БНД на всички държави, участващи в оперативния бюджет на операцията; или

                  б)

                  делът от референтната сума за оперативния бюджет, пропорционално съответстващ на съотношението между броя на персонала от Черна гора, участващ в операцията, и общия брой на персонала от всички държави, участващи в операцията.

            3.   Независимо от параграфи 1 и 2, Черна гора не участва във финансирането на дневните надбавки, изплащани на персонала на държавите-членки на ЕС.
      4.   Независимо от параграф 1, ЕС по принцип освобождава Черна гора от финансово участие в конкретна гражданска операция на ЕС за управление на кризи, когато:

                  а)

                  ЕС реши, че Черна гора предоставя значимо участие, което е съществено за тази операция; или

                  б)

                  Черна гора има БНД на човек от населението, който не надвишава БНД на никоя държава-членка на ЕС.

            5.   Между ръководителя на мисия на гражданската операция на ЕС за управление на кризи и компетентните административни служби на Черна гора се подписва споразумение за внасянето на финансовото участие на Черна гора в оперативния бюджет на гражданската операция на ЕС за управление на кризи. Тази договореност включва, inter alia, разпоредби относно:

                  а)

                  размера на вноската;

                  б)

                  условията и реда за плащане на финансовото участие;

                  в)

                  процедурата за одит.

            РАЗДЕЛ III

         РАЗПОРЕДБИ ОТНОСНО УЧАСТИЕТО ВЪВ ВОЕННИ ОПЕРАЦИИ ЗА УПРАВЛЕНИЕ НА КРИЗИ

      Член 9
      Участие във военна операция на ЕС за управление на кризи
      1.   Черна гора следи нейните въоръжени сили и личен състав, участващи във военна операция на ЕС за управление на кризи, да изпълняват своята мисия в съответствие със:

                  а)

                  решението на Съвета и последващите му изменения съгласно член 2, параграф 1,

                  б)

                  оперативния план,

                  в)

                  мерките за изпълнение.

            2.   Личният състав, командирован от Черна гора, изпълнява своите задължения и действа единствено в интерес на военната операция на ЕС за управление на кризи.
      3.   Черна гора уведомява своевременно командващия операцията на ЕС за всяка промяна в участието ѝ в операцията.
      Член 10
      Командна верига
      1.   Всички въоръжени сили и целият личен състав, участващи във военната операция на ЕС за управление на кризи, остават изцяло под командването на съответните национални органи.
      2.   Националните органи прехвърлят оперативното и тактическо командване и/или контрол над своите въоръжени сили и личен състав на командващия операцията на ЕС, който има право да делегира своите правомощия.
      3.   Черна гора има същите права и задължения по отношение на текущото управление на операцията като държавите-членки на ЕС, участващи в нея.
      4.   Командващият операцията на ЕС може във всеки един момент след консултации с Черна гора да поиска оттегляне на участието на Черна гора.
      5.   Черна гора назначава висш военен представител (ВВП), който представлява националния ѝ контингент в рамките на военната операция на ЕС за управление на кризи. ВВП провежда консултации с командващия въоръжените сили на ЕС по всички въпроси, свързани с операцията, и отговаря за ежедневната дисциплина на контингента на Черна гора.
      Член 11
      Финансови аспекти
      1.   Без да се засяга член 12, Черна гора поема всички разходи, свързани с участието ѝ в операцията, освен ако за разходите не е налице съвместно финансиране, предвидено в правните инструменти по член 2, параграф 1, както и в Решение 2008/975/ОВППС на Съвета от 18 декември 2008 г. за създаване на механизъм за администриране на финансирането на общите разходи за операциите на Европейския съюз с военни или отбранителни последици (Athena) (1).
      2.   В случай на смърт, увреждане, вреда или щета, причинени на физически или юридически лица от държавата(ите), в която(ито) се провежда операцията, Черна гора, при установяване на отговорността ѝ, изплаща обезщетение според условията, предвидени в приложимото споразумение за статуса на въоръжените сили по член 3, параграф 1.
      Член 12
      Участие в общите разходи
      1.   Черна гора участва във финансирането на общите разходи на военната операция на ЕС за управление на кризи.
      2.   Финансовото участие на Черна гора в общите разходи се изчислява въз основа на една от следните две формули, като се използва тази, с която се получава по-малка сума:

                  а)

                  делът от общите разходи, пропорционално съответстващ на съотношението между БНД на Черна гора и общия БНД на всички държави, участващи в общите разходи на операцията; или

                  б)

                  делът от общите разходи, пропорционално съответстващ на съотношението между броя на личния състав от Черна гора, участващ в операцията, и общия брой на личния състав от всички държави, участващи в операцията.

            При използването на формулата по първа алинея, буква б) и когато Черна гора участва с личен състав само в щаба на операцията или щаба на въоръжените сили, използваното съотношение се получава, като личният състав на тази държава се съотнесе към общия брой на личния състав на съответните щабове. В останалите случаи използваното съотношение се получава, като целият личен състав, с който участва Черна гора, се съотнася към общия личен състав на операцията.
      3.   Независимо от параграф 1, ЕС по принцип освобождава Черна гора от финансово участие в общите разходи за конкретна военна операция на ЕС за управление на кризи, когато:

                  а)

                  ЕС реши, че Черна гора предоставя значимо участие в активите и/или способностите, които са съществени за операцията; или

                  б)

                  Черна гора има БНД на човек от населението, който не надвишава БНД на никоя държава-членка на ЕС.

            Между администратора по Решение 2008/975/ОВППС и компетентните административни органи на Черна гора се сключва договореност. Тази договореност включва, inter alia, разпоредби относно:

                  а)

                  размера на вноската,

                  б)

                  условията и реда за плащане на финансовото участие,

                  в)

                  процедурата за одит.

            РАЗДЕЛ IV

         ЗАКЛЮЧИТЕЛНИ РАЗПОРЕДБИ

      Член 13
      Договорености за изпълнение на споразумението
      Без да се засягат член 8, параграф 5 и член 12, параграф 4, техническите и административните договорености, необходими за изпълнението на настоящото споразумение, се сключват между ВП и съответните органи на Черна гора.
      Член 14
      Неизпълнение
      Ако една от страните не изпълнява задълженията си по настоящото споразумение, другата страна има право да прекрати настоящото споразумение, като изпрати едномесечно писмено предизвестие.
      Член 15
      Уреждане на спорове
      Споровете относно тълкуването или прилагането на настоящото споразумение се уреждат между страните по дипломатически път.
      Член 16
      Влизане в сила
      1.   Настоящото споразумение влиза в сила на първия ден от първия месец, след като страните са се нотифицирали взаимно за приключването на необходимите вътрешни правни процедури за влизането в сила на споразумението.
      2.   Настоящото споразумение се прилага временно от датата на подписването му.
      3.   Настоящото споразумение подлежи на редовно преразглеждане.
      4.   Настоящото споразумение може да бъде изменено по взаимно, писмено изразено съгласие на страните.
      5.   Настоящото споразумение може да бъде денонсирано от всяка от страните чрез писмена нотификация за денонсиране, изпратена до другата страна. Денонсирането поражда действие шест месеца след получаване на нотификацията от другата страна.

         Съставено в Брюксел на двадесет и втори февруари две хиляди и единадесета година в два екземпляра на английски език.

               За Европейския съюз

               За Черна гора

         (1)  ОВ L 345, 23.12.2008 г., стр. 96.

         ТЕКСТ НА ДЕКЛАРАЦИИТЕ

            ТЕКСТ ЗА ДЪРЖАВИТЕ-ЧЛЕНКИ НА ЕС:

         „При прилагането на решение на Съвета на ЕС относно операция на ЕС за управление на кризи, в която участва Черна гора, държавите-членки на Европейския съюз ще се стремят, доколкото това е допустимо съгласно националните им правни системи, да се откажат от всякакви евентуални претенции срещу Черна гора във връзка с увреждане или смърт на членове на техния персонал, вреда или щета на притежавани от тях активи, които се използват от операцията на ЕС за управление на кризи, ако това увреждане, смърт, вреда или щета:

                     —

                     са били причинени от членове на персонала на Черна гора при изпълнение на неговите задължения във връзка с операцията на ЕС за управление на кризи, освен в случаите на груба небрежност или умишлено поведение,

                     —

                     или са били предизвикани от използването на активи, притежавани от Черна гора, при условие че активите са били използвани във връзка с операцията и с изключение на случаите на груба небрежност или умишлено поведение от страна на членове на персонала на Черна гора, ползващ тези активи и участващ в операцията на ЕС за управление на кризи.“

            ТЕКСТ ЗА ЧЕРНА ГОРА:

         „При прилагането на решение на Съвета на ЕС относно операция на ЕС за управление на кризи Черна гора ще се стреми, доколкото това е допустимо съгласно националната ѝ правна система, да се откаже от всякакви евентуални претенции срещу която и да е от другите държави, участващи в операцията на ЕС за управление на кризи, във връзка с увреждане или смърт на членове на нейния персонал, вреда или щета на притежавани от нея активи, които се използват от операцията на ЕС за управление на кризи, ако това увреждане, смърт, вреда или щета:

                     —

                     са били причинени от членове на персонала при изпълнение на неговите задължения във връзка с операцията на ЕС за управление на кризи, освен в случаите на груба небрежност или умишлено поведение,

                     —

                     или са били предизвикани от използването на активи, притежавани от държавите, участващи в операцията на ЕС за управление на кризи, при условие че активите са били използвани във връзка с операцията и с изключение на случаите на груба небрежност или умишлено поведение от страна на членове на персонала, ползващ тези активи и участващ в операцията на ЕС за управление на кризи.“


title: Решение на Надзорния орган на ЕАСТ № 302/14/COL от 16 юли 2014 година за изменение за деветдесет и девети път на процесуалните и материалноправните норми в областта на държавната помощ чрез изменение на някои насоки за държавна помощ [2015/95]

text:
               22.1.2015

               BG

               Официален вестник на Европейския съюз

               L 15/103

         РЕШЕНИЕ НА НАДЗОРНИЯ ОРГАН НА ЕАСТ
   № 302/14/COL
   от 16 юли 2014 година
   за изменение за деветдесет и девети път на процесуалните и материалноправните норми в областта на държавната помощ чрез изменение на някои насоки за държавна помощ [2015/95]
   НАДЗОРНИЯТ ОРГАН НА ЕАСТ („Органът“),
   КАТО ВЗЕ ПРЕДВИД Споразумението за Европейското икономическо пространство („Споразумението за ЕИП“), и по-специално членове 61—63 от него и Протокол 26 към него,
   КАТО ВЗЕ ПРЕДВИД Споразумението между държавите от ЕАСТ за създаване на надзорен орган и съд („Споразумението за надзорен орган и съд“), и по-специално член 5, параграф 2, буква б) и член 24 от него и член 1 от част I от Протокол 3 към него,
   Като има предвид, че:
   Съгласно член 24 от Споразумението за надзор и съд Органът прилага разпоредбите на Споразумението за ЕИП по отношение на държавната помощ.
   Съгласно член 5, параграф 2, буква б) от Споразумението за надзор и съд Органът публикува уведомления или насоки по въпроси, които се разглеждат в Споразумението за ЕИП, ако това се предвижда изрично в това споразумение или в Споразумението за надзор и съд или ако Органът сметне това за необходимо.
   На 21 май 2014 г. Европейската комисия прие съобщение за изменение на съобщенията на Комисията, свързани съответно с Насоките на ЕС относно прилагането на правилата за държавна помощ във връзка с бързото разгръщане на широколентови мрежи, Насоките за регионалната помощ за периода 2014—2020 г., Насоките за държавната помощ за филми и други аудио-визуални произведения, Насоките относно държавните помощи за насърчаване на инвестициите в рисково финансиране и Насоките относно държавните помощи за летища и авиокомпании (1). Целите на измененията са да се приведат в съответствие разпоредбите за прозрачност в различните насоки за държавната помощ и да се опростят съществуващите разпоредби.
   Това съобщение е от значение за Европейското икономическо пространство.
   Следва да се осигури еднакво прилагане на правилата на ЕИП за държавната помощ в цялото Европейско икономическо пространство в съответствие с целта за еднородност, посочена в член 1 от Споразумението за ЕИП.
   Съгласно точка II от глава „ОБЩИ ПОЛОЖЕНИЯ“ от приложение XV към Споразумението за ЕИП Органът, след консултации с Европейската комисия, следва да приеме нови правила, съответстващи на приетите от нея.
   СЛЕД като се консултира с Европейската комисия.
   СЛЕД като се консултира с държавите от ЕАСТ с писма по този въпрос от 30 юни 2014 г.,
   ПРИЕ НАСТОЯЩОТО РЕШЕНИЕ:
   Член 1
   Материалноправните правила в областта на държавната помощ се изменят, както следва.
   Член 2
   С настоящото решение се заменят следните точки:

               —

               в Насоките относно прилагането на правилата за държавна помощ във връзка с бързото разгръщане на широколентови мрежи (2): първите две изречения от точка 74, буква й);

               —

               в Насоките за регионална държавна помощ за периода 2014—2020 г. (3): точка 135;

               —

               в Насоките за държавната помощ за филми и други аудио-визуални произведения (4): точка 51, параграф 7;

               —

               в Насоките относно държавните помощи за летища и авиокомпании (5): точки 162 и 163;

         със:
   „Държавите от ЕАСТ гарантират публикуването на следната информация на подробен уебсайт за държавната помощ на национално или регионално равнище:

               —

               пълния текст на одобрената схема за помощ или решението за отпускане на индивидуална помощ, както и на разпоредбите за тяхното прилагане, или връзка към тях,

               —

               самоличността на предоставящия(те) орган(и),

               —

               самоличността на индивидуалните бенефициери, формата и размера на помощта, отпусната на всеки бенефициер, датата на отпускане, вида на предприятието (МСП/голямо предприятие), региона, в който се намира бенефициерът (статистически регион на ниво 2) (6) и основния икономически сектор, в който бенефициерът развива своята дейност (на равнище групи по NACE) (7).

         Това изискване може да отпадне за индивидуални помощи под 500 000 EUR. За схеми под формата на данъчно предимство информацията за размера на индивидуалните помощи (8) може да бъде предоставена в следните диапазони (в млн. евро): [0,5—1]; [1—2]; [2—5]; [5—10]; [10—30]; [30 и повече].
   Тази информация трябва да бъде публикувана, след като е взето решението за отпускане на помощта, да се съхранява за срок от най-малко 10 години и да е на разположение на широката общественост без ограничения (9). От държавите от ЕАСТ няма да се изисква да публикуват горепосочената информация преди 1 юли 2016 г. (10)

   Член 3
   1.   С настоящото решение се изменят Насоките за регионалната помощ за периода 2014—2020 г. и условията за контрол, наложени на регионалните схеми за държавна помощ, както следва:

               —

               точка 169 от Насоките за регионалната помощ за периода 2014—2020 г., включваща условие за контрол, се заличава;

               —

               приложение IV от Насоките за регионалната помощ за периода 2014—2020 г. се заличава.

         2.   За регионални схеми за държавна помощ, които вече са одобрени в съответствие с Насоките за регионалната помощ за периода 2014—2020 г., включително условието за контрол, предвидено в точка 169 от посочените по-горе насоки, условието за контрол не се прилага. Следователно параграф 65 от Решение 225/14/COL от 18 юни 2014 г. относно регионално диференцираните вноски за социално осигуряване за периода 2014—2020 г. се заличава.
   Член 4
   Настоящото решение изменя Насоките относно държавните помощи за насърчаване на инвестициите в рисково финансиране (11), както следва:

               —

               в точка 166 х):

                           —

                              вместо:„Това изискване може да не се прилага по отношение на МСП, които не са извършвали търговска продажба на какъвто и да е пазар, и за инвестиции на стойност под 200 000 EUR в предприятие краен бенефициер;“

                           —

                              да се чете:„Това изискване може да не се прилага по отношение на МСП, които не са извършвали търговска продажба на какъвто и да е пазар, и за инвестиции на стойност под 500 000 EUR в предприятие краен бенефициер;“

               —

               в точка 166 vi):

                           —

                              вместо:„размера на полученото фискално предимство, ако то е над 200 хиляди EUR. Тази сума може да бъде посочвана на траншове от 2 милиона EUR.“

                           —

                              да се чете:„размера на полученото фискално предимство, ако то е над 500 хиляди евро. Тази сума може да бъде посочвана в следните диапазони (в млн. евро): [0,5—1]; [1—2]; [2—5]; [5—10]; [10—30]; [30 и повече].“

               —

               в края на точка 166 се вмъква следният текст:

                  „От държавите от ЕАСТ няма да се изисква да предоставят горепосочената информация преди 1 юли 2016 г. (12)

         Член 5
   С настоящото решение се вмъква следният текст:

      „В случай на схеми за помощ, изключени от приложното поле на регламент за групово освобождаване само на основание на техния голям бюджет, Органът ще оценява тяхната съвместимост единствено въз основа на плана за оценка.“

               —

               в края на точка 49 от Насоките относно прилагането на правилата за държавна помощ във връзка с бързото разгръщане на широколентови мрежи;

               —

               в края на точка 138 от Насоките за регионалната помощ за периода 2014—2020 г.;

               —

               в края на точка 167 от Насоките относно държавните помощи за летища и авиокомпании;

               —

               в края на точка 172 от Насоките относно държавните помощи за насърчаване на инвестициите в рисково финансиране.

         Член 6
   Само текстът на английски език е автентичен.

      Съставено в Брюксел на 16 юли 2014 година.

            За Надзорния орган на ЕАСТ

         Oda Helen SLETNES

            Председател

         Helga JÓNSDÓTTIR

            Член на колегията

      (1)  ОВ C 198, 27.6.2014 г., стр. 30.

      (2)  Все още непубликувани в ОВ. Могат да бъдат намерени на адрес: http://www.eftasurv.int/media/state-aid-guidelines/Part-IV---Application-of-state-aid-rules-in-relation-to-rapid-deployment-of-broadband-networks.pdf

      (3)  Все още непубликувани в ОВ. Могат да бъдат намерени на адрес: http://www.eftasurv.int/media/state-aid-guidelines/Part-III---Guidelines-on-regional-State-Aid-for-2014-2020.pdf

      (4)  Все още непубликувани в ОВ. Могат да бъдат намерени на адрес: http://www.eftasurv.int/media/state-aid-guidelines/Part_IV_-_State_aid_for_films_and_other_audiovisual_works.pdf

      (5)  Все още непубликувани в ОВ. Могат да бъдат намерени на адрес: http://www.eftasurv.int/media/state-aid-guidelines/Part-IV---Aviation-Guidelines.pdf

      (6)  Терминът „статистически регион“ се използва вместо съкращението „NUTS“ в съответните насоки на Комисията. NUTS е съкращение на „Nomenclature of Territorial Units for Statistics“ съгласно Регламент (ЕО) № 1059/2003 на Европейския парламент и на Съвета от 26 май 2003 г. за установяване на обща класификация на териториалните единици за статистически цели (NUTS) (ОВ L 154, 21.6.2003 г., стр. 1). Този регламент не е включен в Споразумението за ЕИП. С цел обаче да се достигне до общи определения във все по-нарастващото търсене на статистическа информация на регионално равнище, статистическата служба на Европейския съюз, Евростат, и националните институти на страните кандидатки и на държавите от ЕАСТ се договориха статистическите региони да се установят в сходство с класификацията по NUTS.

      (7)  С изключение на търговските тайни и друга поверителна информация в надлежно обосновани случаи и със съгласието на Органа (вж. Насоките на Органа относно професионалната тайна при решенията за държавна помощ (ОВ L 154, 8.6.2006 г., стр. 27 и притурка за ЕИП № 29, 8.6.2006 г., стр. 1).

      (8)  Сумата, която трябва да се публикува, е максималното допустимо данъчно облекчение, а не сумата, приспадната всяка година (например при данъчен кредит се публикува максималният допустим данъчен кредит, а не действителната сума, която би могла да зависи от облагаемите приходи и се променя всяка година).

      (9)  Тази информация се публикува в срок от 6 месеца от датата на предоставяне (или за помощ под формата на данъчно предимство — в срок от 1 година от датата, на която се изисква данъчната декларация). В случай на неправомерна помощ от държавите от ЕАСТ ще се изисква да осигурят публикуването на тази информация ex post, в рамките на не повече от 6 месеца, считано от датата на решението на Органа. Тази информация следва да бъде във формат, който позволява данните да бъдат проверени, извлечени и лесно публикувани в интернет, например във формат CSV или XML.

      (10)  Няма да се изисква публикуване на информация за помощи, предоставени преди 1 юли 2016 г., и за фискална помощ, или публикуване за помощи, заявени или отпуснати преди 1 юли 2016 г.“

      (11)  Все още не са публикувани в ОВ. На разположение на: http://www.eftasurv.int/media/state-aid-guidelines/Part-III---State%20aid-to-promote-risk-finance-investments--(Applicable-from-1-July-2014).pdf

      (12)  Няма да се изисква публикуване на информация за помощи, предоставени преди 1 юли 2016 г., и за фискална помощ, или публикуване за помощи, заявени или отпуснати преди 1 юли 2016 г.“


title: Решение (ЕС) 2017/1714 на Европейския парламент от 27 април 2017 година относно освобождаването от отговорност във връзка с изпълнението на бюджета на Евроюст за финансовата 2015 година

text:
               29.9.2017

               BG

               Официален вестник на Европейския съюз

               L 252/308

         РЕШЕНИЕ (ЕС) 2017/1714 НА ЕВРОПЕЙСКИЯ ПАРЛАМЕНТ
   от 27 април 2017 година
   относно освобождаването от отговорност във връзка с изпълнението на бюджета на Евроюст за финансовата 2015 година
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Евроюст за финансовата 2015 година,

               —

               като взе предвид доклада на Сметната палата относно годишните отчети на Евроюст за финансовата 2015 година, придружен от отговора на Евроюст (1),

               —

               като взе предвид декларацията за достоверност (2) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2015 година в съответствие с член 287 от Договора за функционирането на ЕС,

               —

               като взе предвид препоръката на Съвета от 21 февруари 2017 г. относно освобождаването от отговорност на Евроюст във връзка с изпълнението на бюджета за финансовата 2015 година (05873/2017 — C8-0056/2017),

               —

               като взе предвид член 319 от Договора за функционирането на ЕС,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

               —

               като взе предвид Решение 2002/187/ПВР на Съвета от 28 февруари 2002 г. за създаване на Евроюст с оглед засилване на борбата срещу сериозната престъпност (4), и по-специално член 36 от него,

               —

               като взе предвид Делегиран регламент (ЕС) № 1271/2013 на Комисията от 30 септември 2013 г. относно рамковия Финансов регламент за органите, посочени в член 208 от Регламент (ЕС, Евратом) № 966/2012 на Европейския парламент и на Съвета (5), и по-специално член 108 от него,

               —

               като взе предвид член 94 и приложение IV към своя правилник,

               —

               като взе предвид доклада на комисията по бюджетен контрол и становището на комисията по граждански свободи, правосъдие и вътрешни работи (A8-0129/2017),

               1.

               освобождава от отговорност административния директор на Евроюст във връзка с изпълнението на бюджета на Евроюст за финансовата 2015 година;

               2.

               представя своите забележки в резолюцията по-долу;

               3.

               възлага на своя председател да предаде настоящото решение, както и резолюцията, която е неразделна част от него, на административния директор на Евроюст, на Съвета, Комисията и Сметната палата и да осигури публикуването им в Официален вестник на Европейския съюз (серия L).

            Председател

         Antonio TAJANI

            Генерален секретар

         Klaus WELLE

      (1)  ОВ C 449, 1.12.2016 г., стр. 193.

      (2)  Вж. бележка под линия 1.

      (3)  ОВ L 298, 26.10.2012 г., стр. 1.

      (4)  ОВ L 63, 6.3.2002 г., стр. 1.

      (5)  ОВ L 328, 7.12.2013 г., стр. 42.


title: Решение на Съвета от 16 юни 1975 година за създаване на Консултативен комитет по медицинско обучение

text:
Важна правна забележка

|

31975D0364

Официален вестник n° L 167 , 30/06/1975 стр. 0017 - 0018 специално финландско издание: глава 16 том 1 стр. 0010  специално гръцко издание: глава 05 том 2 стр. 0050  специално шведско издание: глава 16 том 1 стр. 0010  специално испанско издание: глава 06 том 1 стр. 0200  специално португалско издание глава 06 том 1 стр. 0200  специално чешко издание глава 01 том 01 стр. 75  - 76 специално испанско издание глава 01 том 01 стр. 75  - 76 специално унгарско издание глава 01 том 01 стр. 75  - 76 специално литвийско издание глава 01 том 01 стр. 75  - 76 LV.ES глава 01 том 01 стр. 75  - 76 MT.ES глава 01 том 01 стр. 75  - 76 PL.ES глава 01 том 01 стр. 75  - 76 SK.ES глава 01 том 01 стр. 75  - 76 специално словенско издание глава 01 том 01 стр. 75  - 76

		19750616Решение на Съветаот 16 юни 1975 годиназа създаване на Консултативен комитет по медицинско обучение(75/364/ЕИО)СЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност,като взе предвид проекторешението, представено от Комисията,като има предвид, че в своята Резолюция от 6 юни 1974 г. относно взаимното признаване на дипломи, сертификати и други доказателства за формална квалификация Съветът се обяви в подкрепа на създаването на консултативни комитети;като има предвид, че в контекста на взаимното признаване на дипломи, сертификати и други доказателства за формална квалификация и на координацията на условията за започване на лекарска дейност е важно да се гарантират сравнително високи стандарти на обучение;като има предвид, че за да се допринесе за постигането на тази цел, е желателно да се създаде консултативен комитет, който да съветва Комисията,РЕШИ:Член 1Към Комисията се създава Консултативен комитет по медицинско обучение, наричан по-надолу "Комитета".Член 21. Задачата на Комитета е да подпомага осигуряването на сравнително високи стандарти на медицинско обучение в Общността както в основното, така и в последващото обучение.2. Комитетът осъществява задачата си по-специално чрез следните средства:- обмен на изчерпателна информация за методите на обучение, както и за съдържанието, нивото и структурата на теоретичните и практическите курсове в държавите-членки;- обсъждане и консултации с цел разработване на общ подход към стандартите, които да бъдат постигнати при обучението на лекари и когато е подходящо, към структурата и съдържанието на това обучение;- наблюдение на приспособяването на медицинското обучение към развитието на медицинската наука и педагогическите методи.3. Комитетът съобщава на Комисията и на държавите-членки своите становища и препоръки, включително, когато смята за подходящо, предложения за изменение на текстовете, отнасящи се до медицинското обучение, в Директиви 75/362/ЕИО [1] и 75/363/ЕИО [2].4. Комитетът също така съветва Комисията по всички въпроси, които тя отнася до него, във връзка с медицинското обучение.Член 31. Комитетът се състои от трима експерти от всяка държава-членка, както следва:- един експерт от професионалната практика;- един експерт от медицинските факултети на университетите;- един експерт от компетентните власти на държавите-членки.2. Всеки член има заместник. Заместниците могат да присъстват на заседанията на Комитета.3. Членовете и заместниците, посочени в параграфи 1 и 2, се определят от държавите-членки. Членовете, посочени в параграф 1, първо и второ тире, и техните заместници се определят по предложение на професионално практикуващите лица и на университетите. Така определените членове и заместници се назначават от Съвета.Член 41. Мандатът на член на Комитета е три години. След изтичане на мандата членовете на Комитета запазват постовете си, докато не бъдат сменени или преназначени.2. Мандатът на член на Комитета може да се прекрати преди изтичане на тригодишния период при оставка или смърт, или при заместване от друг в съответствие с процедурата, предвидена в член 3. Така назначеният заместник изпълнява длъжността за остатъка от мандата.Член 5Комитетът избира председател и двама заместник-председатели от своите членове. Комитетът приема свой процедурен правилник. Дневният ред на заседанията се изработва от председателя на Комитета след консултации с Комисията.Член 6Комитетът може да създава работни групи, да призовава и да допуска наблюдатели или експерти, които да го подпомагат при специфични аспекти на работата му.Член 7Секретариатът на Комитета се осигурява от Комисията.Съставено в Люксембург на 16 юни 1975 година.За СъветаПредседателR. Ryan[1] ОВ L 167, 30.6.1975 г., стр. 1.[2] ОВ L 167, 30.6.1975 г., стр. 14.--------------------------------------------------


title: 2010/525/ЕС: Решение на Европейския парламент от 5 май 2010 година относно приключването на сметките на Европейския орган за безопасност на храните за финансовата 2008 година

text:
               25.9.2010

               BG

               Официален вестник на Европейския съюз

               L 252/159

         РЕШЕНИЕ НА ЕВРОПЕЙСКИЯ ПАРЛАМЕНТ
   от 5 май 2010 година
   относно приключването на сметките на Европейския орган за безопасност на храните за финансовата 2008 година
   (2010/525/ЕС)
   ЕВРОПЕЙСКИЯТ ПАРЛАМЕНТ,
   като взе предвид окончателните годишни отчети на Европейския орган за безопасност на храните за финансовата 2008 година,
   като взе предвид доклада на Сметната палата относно годишните отчети на Европейския орган за безопасност на храните за финансовата 2008 година, придружен от отговорите на Органа (1),
   като взе предвид препоръката на Съвета от 16 февруари 2010 г. (5827/2010 – C7-0061/2010),
   като взе предвид член 276 от Договора за ЕО и член 319 от Договора за функционирането на Европейския съюз,
   като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,
   като взе предвид Регламент (ЕО) № 178/2002 на Европейския парламент и на Съвета (3) за създаване на Европейски орган за безопасност на храните, и по-специално член 44 от него,
   като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 (4), и по-специално член 94 от него,
   като взе предвид член 77 и приложение VI към своя правилник,
   като взе предвид доклада на Комисията по бюджетен контрол и становището на Комисията по околна среда, обществено здраве и безопасност на храните (A7-0086/2010),

               1.

               Одобрява приключването на сметките на Европейския орган за безопасност на храните за финансовата 2008 година.

               2.

               Възлага на своя председател да предаде настоящото решение на изпълнителния директор на Европейския орган за безопасност на храните, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Jerzy BUZEK

            Генерален секретар

         Klaus WELLE

      (1)  ОВ C 304, 15.12.2009 г., стр. 95.

      (2)  ОВ L 248, 16.9.2002 г., стр. 1.

      (3)  ОВ L 31, 1.2.2002 г., стр. 1.

      (4)  ОВ L 357, 31.12.2002 г., стр. 72.


title: 2010/14/ЕС: Решение на Европейската централна банка от 10 декември 2009 година за одобряване на обема на монетите, които ще се емитират през 2010 г. (ЕЦБ/2009/25)

text:
               12.1.2010

               BG

               Официален вестник на Европейския съюз

               L 7/21

         РЕШЕНИЕ НА ЕВРОПЕЙСКАТА ЦЕНТРАЛНА БАНКА
   от 10 декември 2009 година
   за одобряване на обема на монетите, които ще се емитират през 2010 г.
   (ЕЦБ/2009/25)
   (2010/14/ЕС)
   УПРАВИТЕЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА,
   като взе предвид Договора за функционирането на Европейския съюз, и по-специално член 128, параграф 2 от него,
   като има предвид, че:

               (1)

               Европейската централна банка (ЕЦБ) има изключителното право от 1 януари 1999 г. да одобрява обема на монетите, емитирани от държавите-членки, които са приели еврото (наричани по-долу „участващите държави-членки“).

               (2)

               Участващите държави-членки представиха на ЕЦБ за одобрение своите оценки на обема на евромонетите, които ще се емитират през 2010 г., допълнени с обяснителни бележки относно методологията за прогнозиране,

         ПРИЕ НАСТОЯЩОТО РЕШЕНИЕ:
   Член 1
   Одобряване на обема на евромонетите, които ще се емитират през 2010 г.
   С настоящото ЕЦБ одобрява обема на евромонетите, които ще се емитират от участващите държави-членки през 2010 г., както е представено в следната таблица:

               (в милиони евро)

               Емисия монети, предназначени за обращение, и емисия нумизматични монети (непредназначени за обращение) през 2010 г.

               Белгия

               105,2

               Германия

               668,0

               Ирландия

               43,0

               Гърция

               55,0

               Испания

               210,0

               Франция

               290,0

               Италия

               283,0

               Кипър

               18,1

               Люксембург

               40,0

               Малта

               10,5

               Нидерландия

               54,0

               Австрия

               306,0

               Португалия

               50,0

               Словения

               30,0

               Словакия

               62,0

               Финландия

               60,0

         Член 2
   Заключителна разпоредба
   Адресати на настоящото решение са участващите държави-членки.

      Съставено във Франкфурт на Майн на 10 декември 2009 година.

            Председател на ЕЦБ

         Jean-Claude TRICHET


title: 2008/774/ЕО, Евратом: Решение на Съвета от 2 октомври 2008 година за назначаване на един член от Люксембург в Европейския икономически и социален комитет

text:
               7.10.2008

               BG

               Официален вестник на Европейския съюз

               L 266/12

      РЕШЕНИЕ НА СЪВЕТА

   от 2 октомври 2008 година
   за назначаване на един член от Люксембург в Европейския икономически и социален комитет
   (2008/774/ЕО, Евратом)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 259 от него,
   като взе предвид Договора за създаване на Европейската общност за атомна енергия, и по-специално член 167 от него,
   като взе предвид Решение 2006/524/ЕО, Евратом (1),
   като взе предвид предложението на правителството на Люксембург,
   като взе предвид становището на Комисията,
   като има предвид, че след оставката на г-н Paul JUNCK се освободи едно място за член на Европейския икономически и социален комитет,
   РЕШИ:
   Член 1
   Г-н Patrick SEYLER, General Manager, ArcelorMittal, се назначава за член на Европейския икономически и социален комитет за остатъка от мандата, а именно до 20 септември 2010 г.
   Член 2
   Настоящото решение поражда действие от датата на приемането му.

      Съставено в Люксембург на 2 октомври 2008 година.

            За Съвета

            Председател

         X. BERTRAND

      (1)  ОВ L 207, 28.7.2006 г., стр. 30.